  Юлия Ильмурзина Удмуртиысь 26 нылпи лагерьёсты эскеризы Карелиысь Сямозероын луэм шимес учыр бере. 4-тӥ пӧсьтолэзе журналистъёслы со сярысь вераз элькунлэн тӧроез Александр Соловьёв. Солэн верамезъя, 20-24 инвожое Удмуртиын эскерон ужъёс ортчизы 9 карсьӧр но тазалыкез юнматон 17 лагерьёсын. «Эскеронъёслы йылпумъянъёсты учкыса, уж мыным оглом кельшиз. Сюдонъя, тылпулэсь утиськонъя уж умой пуктэмын… нылпиосмы понна кылкутӥсь ӧнерчиос ужъюртъёсын тырмыт», — пусйиз Соловьёв. Тодэ вайытом, Удмуртиысь гужем шутэтскон лагерьёсты эскеронъёс ортчизы тӧролэн кичӧлтэмезъя, Карелиын шимес учыр луэм бере. Кужмо сильтӧл сэрен Сямозероын нылпиосын кык пыжъёс берытскизы, 14 пиналъёс бырыны шедизы. «Озьы ке но, асьмелы ганяк кариськоно ӧвӧл. Ваньзэ чаклано но азьвыл ик алон ужрадъёс кутоно. Пиналъёсын шимес учыр кылдыны нокыӵе луонлыкъёс медаз луэ», — вазиськиз Удмуртилэн тӧроез. Та арын элькунысь лагерьёсын 20 сюрс 600 нылпиос шутэтско. Тегъёс: Мерлык Шимучыръёс Удмуртия АлександрСоловьёв пиналъёс шутэтскон гужем  